CELEX: 52003PC0186
Language: fi
Date: 2003-04-16
Title: Ehdotus neuvoston direktiivi direktiivien 92/79/ETY ja 92/80/ETY muuttamisesta luvan antamiseksi Ranskalle jatkaa alennetun valmisteverokannan soveltamista Korsikan saarella markkinoille saatettuihin tupakkatuotteisiin

Avis juridique important

|

52003PC0186

Ehdotus neuvoston direktiivi direktiivien 92/79/ETY ja 92/80/ETY muuttamisesta luvan antamiseksi Ranskalle jatkaa alennetun valmisteverokannan soveltamista Korsikan saarella markkinoille saatettuihin tupakkatuotteisiin  /* KOM/2003/0186 lopull. - CNS 2003/0075 */  

Ehdotus NEUVOSTON DIREKTIIVI direktiivien 92/79/ETY ja 92/80/ETY muuttamisesta luvan antamiseksi Ranskalle jatkaa alennetun valmisteverokannan soveltamista Korsikan saarella markkinoille saatettuihin tupakkatuotteisiin(komission esittämä)PERUSTELUT1. JohdantoDirektiivin 92/79/ETY [1] 2 artiklan mukaan kaikkien jäsenvaltioiden on sovellettava savukkeisiin yleistä vähimmäisvalmisteveroa (paljouteen perustuva valmistevero sekä arvoon perustuva valmistevero, ei arvonlisävero), jonka vaikutus asetetaan 57 prosentin tasolle vähittäismyyntihinnasta (kaikki verot mukaan luettuina) sekä vähintään 60 euron määrään tuhatta kysytyimmän hintaluokan savuketta kohti. Alkaen 1. heinäkuuta 2006 määrä  '60 euroa' korvataan määrällä '64 euroa'. Muulle valmistetulle tupakalle kuin savukkeille vahvistetaan direktiivillä 92/80/ETY [2] seuraavat vähimmäisvalmisteverokannat:[1]  EYVL L 316, 31.10.1992, s. 8. Direktiivi sellaisena kuin se on viimeksi muutettuna direktiivillä 2002/10/EY (EYVL L 46, 16.2.2002, s. 26).[2]  EYVL L 316, 31.10.1992, s. 10. Direktiivi sellaisena kuin se on viimeksi muutettuna direktiivillä 2002/10/EY (EYVL L 46, 16.2.2002, s. 26).- sikarit tai pikkusikarit: 5 prosenttia vähittäismyyntihinnasta kaikki verot mukaan luettuina tai 11 euroa 1 000 kappaleelta taikka kilogrammalta,- savukkeiksi käärittävä hienoksi leikattu tupakka: 32 prosenttia vähittäismyyntihinnasta kaikki verot mukaan luettuina tai 27 euroa kilogrammalta (1. heinäkuuta 2004 alkaen veron on oltava vastaavasti ilmaistuna 36 prosenttia ja 32 euroa),- muu piippu- ja savuketupakka: 20 prosenttia vähittäismyyntihinnasta kaikki verot mukaan luettuina tai 20 euroa kilogrammalta.Kun edellä mainitut kaksi direktiiviä annettiin, neuvosto ja komissio antoivat neuvoston pöytäkirjaan liitetyssä lausumassa Ranskalle luvan pitää Korsikan saareen kuuluvissa departementeissa voimassa kansallisia valmisteverokantoja alemmat tupakan valmisteverokannat edellyttäen, että kyseisissä departementeissa sovellettavia valmisteverokantoja korotetaan asteittain niin, että ne ovat kansallisella tasolla viimeistään 31. joulukuuta 1997. Luvan voimassaoloa jatkettiin 31. joulukuuta 2002 asti kahta edellä mainittua direktiiviä muuttavalla direktiivillä 1999/81/EY [3] Ranskan pyynnöstä, jonka se esitti direktiivistä käydyissä neuvoston keskusteluissa.[3]  EYVL L 211, 11.8.1999, s. 47. Direktiivi sellaisena kuin se on muutettuna direktiivillä 2002/10/EY (EYVL L 46, 16.2.2002, s. 26).2. Tupakkatuotteiden verotukseen Korsikan saarella sovellettavat säännötTupakkatuotteiden verotukseen Korsikan saarella sovellettavat, edellä tarkoitettuihin lupiin perustuvat erityissäännöt vahvistetaan Ranskan tullilain 268 a pykälässä. Säännöksen mukaan savukkeille, savukkeiksi käärittävälle hienoksi leikatulle tupakalle ja muulle piippu- ja savuketupakalle on vahvistettava valmisteverokanta, joka mahdollistaa niiden vähittäismyynnin Korsikan saarella hinnoilla, jotka ovat kaksi kolmasosaa Manner-Ranskan vähittäismyyntihinnoista. Sikareille ja pikkusikareille on säännöksen mukaan vahvistettava valmisteverokanta, joka mahdollistaa niiden vähittäismyynnin Korsikan saarella hinnoilla, jotka ovat 85 prosenttia Manner-Ranskan vähittäismyyntihinnoista.Mainitun 268 a pykälän soveltamista koskevalla, 14. tammikuuta 1993 tehdyllä Ranskan ministeriön päätöksellä vahvistetaan savukkeiden kuluttajahintojen pohjalta savukkeiden valmisteverokanta 1 000 kappaleelta. Seuraavassa taulukossa vertaillaan ranskalaisten kysytyimmän hintaluokan savukkeiden verotusta Korsikan saarella ja Manner-Ranskassa.&gt;TAULUKON PAIKKA&gt;Verotusta koskevia poikkeussääntöjä sovellettaessa verottomat hinnat ovat siis Korsikan saarella korkeammat kuin Manner-Ranskassa, mikä mahdollistaa Korsikan saarelle sijoittautuneille tuottajille ja jakelijoille suuremmat marginaalit.Muulle valmistetulle tupakalle kuin savukkeille vahvistetaan 14. tammikuuta 1993 tehdyllä ministeriön päätöksellä yhtenäinen valmisteverokanta tuoteryhmittäin prosentteina vähittäismyyntihinnasta. Seuraavassa taulukossa vertaillaan kyseisten tuotteiden verotusta Korsikan saarella ja Manner-Ranskassa.&gt;TAULUKON PAIKKA&gt;3. "Korsika-poikkeuksen" voimassaolon jatkamista koskeva pyyntöRanska on pyytänyt 26. heinäkuuta 2000 päivätyssä Korsikan erityistilannetta saarialueena käsittelevässä muistiossaan, jota se täydensi 5. marraskuuta 2002 päivätyllä kirjeellä, 31. joulukuuta 2002 asti sovellettavien poikkeussääntöjen voimassaolon jatkamista. Pyynnön esittäminen johtui siitä, että Ranska katsoi tarvitsevansa lisäaikaa saadakseen valmistettuun tupakkaan Korsikan saarella sovellettavan verotuksen yhdenmukaiseksi mannermaalla sovellettavan verotuksen kanssa.Lisäaikaa pidettiin välttämättömänä, jotta valmistetun tupakan tuotantoon ja tuotteiden jakeluun liittyvä toiminta voisi jatkua saarella.Savukkeiden tuotanto työllistää Korsikan saarella 53 henkilöä. Ranska korostaa, että verotusta koskevia poikkeussääntöjä soveltamalla saavutettava marginaalin kasvu tasapainottaa korkeita kustannuksia, jotka liittyvät savukkeiden tuotantoon saarella. Yhtäältä Korsikan tuotannon korkeat kustannukset selittyvät heikolla tuottavuudella, sillä tuotannon vähäisestä määrästä johtuen yhtä työntekijää kohden tuotetun määrän tuotantokustannukset ovat korkeammat kuin muualla EU:ssa sijaitsevilla savuketehtailla. Toisaalta ne selittyvät saaren etäisellä sijainnilla ja pinnanmuodoilla, jotka lisäävät raaka-aineiden (tupakan) ja muiden tuotannossa välttämättömien tavaroiden kuljetuskustannuksia ja tarvittaviin palveluihin ja valmiin tuotteen jakeluun liittyviä kustannuksia.Tupakkatuotteiden vähittäismyynti tapahtuu pääasiassa neljä viisi kuukautta kestävän matkailukauden aikana ja niitä myy noin 350 vähittäiskauppiasta, joilla kaikilla on jokseenkin saman verran henkilöstöä. Monet näistä kauppiaista toimivat hyvin harvaan asutuilla vuoristoseuduilla, joilla ne edustavat myös lähipalvelua ja vähentävät näin epäsuorasti poispäin suuntautuvaa muuttoliikettä. Tupakkatuotteiden verotukseen Korsikan saarella sovellettavien poikkeussääntöjen ansiosta korsikalaiset vähittäismyyjät saavuttavat suuremman jakelumarginaalin (Korsikalla 11 % ja Manner-Ranskassa 8 % vähittäismyyntihinnasta) ja niiden ansiosta ne myös saavat suuren osan tuloistaan tupakkatuotteiden myynnistä.Ranska mainitsi 5. marraskuuta 2002 esittämässään pyynnössä Korsikan saarella myytävää valmistettua tupakkaa koskevat verotoimenpiteet, jotka se esitti ottavansa käyttöön pyytämänsä siirtymäkauden aikana. Toimenpiteet ovat seuraavat:Savukkeet* Korvataan verotuksen nykyinen rakenne uudella, yhteisön vaatimukset kattavasti täyttävällä rakenteella (arvoon perustuva veron osa ja paljouteen perustuva veron osa, jotka määritellään Korsikan saarella kysytyimmän hintaluokan savukkeiden hinnan perusteella).* Vahvistetaan paljouteen perustuva vero 5 prosentiksi verorasituksesta (yhteisön vähimmäisvero).* Varmistetaan, että poikkeusta koskevan viiden vuoden siirtymäkauden päätyttyä valmisteveron kokonaismäärä on vähintään direktiivissä 2002/10/EY säädetty määrä (64 euroa).* Varmistetaan, että poikkeusta koskevan viiden vuoden siirtymäkauden päätyttyä valmisteveron kokonaismäärä on 44 prosenttia Korsikan saarella kysytyimmän hintaluokan savukkeiden hinnasta.* Myönnetään kyseinen verotusta koskeva poikkeus kiintiölle, joka vastaa saarella myytävän tupakan määriä (1 200 tonnia).* Arvioidaan tilannetta viiden vuoden siirtymäkauden päätyttyä.Muut tupakkatuotteet* Sikarit ja pikkusikarit: pidetään Korsikan saarella 31. joulukuuta 2002 asti sovellettu verokanta (10 %) edelleen voimassa; verokanta on yhteisön vähimmäisveroa (5 %) korkeampi.* Savukkeiksi käärittävä hienoksi leikattu tupakka: pidetään 31. joulukuuta 2002 asti sovellettu verokanta (25 %) edelleen voimassa; verokanta on (30 %) yhteisön vähimmäisveroa matalampi ja Ranska pyrkii saattamaan sen yhteisön vähimmäisveron tasolle (36 %) viiden vuoden siirtymäkauden aikana.* Muu piippu- ja savuketupakka: pidetään 31. joulukuuta 2002 asti sovellettu verokanta (22 %) edelleen voimassa; verokanta on yhteisön vähimmäisveroa (20 %) korkeampi.Vaikka uudet ehdotukset ovatkin Ranskan ensin esittämiä ehdotuksia huomattavasti paremmat, nekään eivät vielä täytä täysin komission ja neuvoston alunperin vahvistamia edellytyksiä, joiden mukaan Korsikan saarella savukkeisiin ja muihin tupakkatuotteisiin sovellettavat valmisteverokannat on yhdenmukaistettava siirtymäkauden kuluessa täydellisesti vastaavien Manner-Ranskassa sovellettavien verokantojen kanssa.Kyseisten yhteisön vaatimuksia koskevien vastaamattomuusongelmien ratkaisemiseksi järjestettiin 7. tammikuuta 2003 kokous komission ja Ranskan hallituksen edustajien kesken.Kokouksen päätteeksi komissio ja Ranskan hallitus pääsivät sopimukseen, joka on komission vaatimusten mukainen ja jonka nojalla siis samalla, kun komissio tunnustaa, että tupakan verotuksen välitön täydellinen yhdenmukaistaminen Manner-Ranskassa sovellettavan verotuksen kanssa voisi horjuttaa saaren taloudellista ja sosiaalista tasapainoa, se voi ehdottaa lainsäädännöllistä toimenpidettä, joka mahdollistaa Korsikan saarella markkinoille saatettujen tupakkatuotteiden verotusta koskevan poikkeuksen voimassaolon jatkamisen jäljempänä esitettyjen edellytysten täyttyessä.Savukkeet* tammikuuta 2003 ja 31. joulukuuta 2007 välisenä aikana on Korsikan saarella markkinoille saatettuihin savukkeisiin sovellettavan kokonaisvalmisteverokannan oltava vähintään 35 prosenttia Korsikan saarella kysytyimmän hintaluokan savukkeiden hinnasta.* tammikuuta 2008 ja 31. joulukuuta 2009 välisenä aikana sovellettavan valmisteveron on oltava vähintään 44 prosenttia Korsikan saarella kysytyimmän hintaluokan savukkeiden hinnasta.* Siirtymäkauden päättyessä Korsikan saarella sovellettavan valmisteveron on oltava täysin yhdenmukainen Manner-Ranskassa sovellettavan veron kanssa.* Alennetun valmisteveron soveltaminen rajoitetaan 1 200 tonnin vuotuiseen kiintiöön. Kiintiöön luetaan kaikki saarella markkinoille saatetut savukkeet riippumatta siitä, onko ne tuotettu saarella.Muut tupakkatuotteet* Sovelletaan alennettua verokantaa, jota Ranska on ehdottanut pyytäessään poikkeusta 5. marraskuuta 2002 päivätyllä kirjeellään.* Kyseistä alennettua valmisteverokantaa sovelletaan 1. tammikuuta 2003 ja  31. joulukuuta 2009 välisenä aikana.* Kyseisen ajanjakson päättyessä Korsikan saarella sovellettavan valmisteveron on oltava täysin yhdenmukainen Manner-Ranskassa sovellettavan veron kanssa.4. Ehdotettuja säännöksiä koskevat huomautuksetDirektiivin 1 artiklalla Ranskalle annetaan lupa jatkaa alennetun valmisteverokannan soveltamista Korsikan saarella markkinoille saatettuihin savukkeisiin 31. joulukuuta 2009 asti. Artiklassa määrätään valmisteveron vähimmäismäärä ja rajoitetaan sen soveltaminen 1 200 tonnin vuotuiseen kiintiöön.Direktiivin 2 artiklalla Ranskalle annetaan lupa jatkaa alennetun valmisteveron soveltamista Korsikan saarella markkinoille saatettuun muuhun valmistettuun tupakkaan kuin savukkeisiin 31. joulukuuta 2009 asti. Artiklassa määrätään valmisteveron vähimmäismäärä.Direktiivin 3, 4 ja 5 artikla ovat pelkästään muodollisia.2003/0075 (CNS)Ehdotus NEUVOSTON DIREKTIIVI direktiivien 92/79/ETY ja 92/80/ETY muuttamisesta luvan antamiseksi Ranskalle jatkaa alennetun valmisteverokannan soveltamista Korsikan saarella markkinoille saatettuihin tupakkatuotteisiinEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 93 artiklan,ottaa huomioon komission ehdotuksen [4],[4]  EYVL C [...], [...], s. [...].ottaa huomioon Euroopan parlamentin lausunnon [5],[5]  EYVL C [...], [...], s. [...].ottaa huomioon Euroopan talous ja sosiaalikomitean lausunnon [6],[6]  EYVL C [...], [...], s. [...].ottaa huomioon alueiden komitean lausunnon [7],[7]  EYVL C [...], [...], s. [...].sekä katsoo seuraavaa:(1) Ranskalle on annettu savukkeiden verojen lähentämisestä 19 päivänä lokakuuta 1992 annetun neuvoston direktiivin 92/79/ETY [8] ja muun valmistetun tupakan kuin savukkeiden verojen lähentämisestä 19 päivänä lokakuuta 1992 annetun neuvoston direktiivin 92/80/ETY [9] nojalla lupa soveltaa Korsikan saarella myytäviin savukkeisiin ja tupakkatuotteisiin 31 päivään joulukuuta 2002 asti poikkeavia verokantoja, jotka olivat voimassa 31 päivänä joulukuuta 1997.[8]  EYVL L 316, 31.10.1992, s. 8. Direktiivi sellaisena kuin se on viimeksi muutettuna direktiivillä 2002/10/EY (EYVL L 46, 16.2.2002, s. 26).[9]  EYVL L 316, 31.10.1992, s. 10. Direktiivi sellaisena kuin se on viimeksi muutettuna direktiivillä 2002/10/EY (EYVL L 46, 16.2.2002, s. 26).(2) Koska Ranska on arvioinut tarvitsevansa lisäaikaa yhdenmukaistaakseen tupakkatuotteiden verotuksen Korsikan saarella mannermaalla sovellettavan verotuksen kanssa, se pyysi Korsikan erityisluonnetta saarialueena käsittelevässä, 26 päivänä heinäkuuta 2000 päivätyssä muistiossa (Pour une reconnaissance de la spécificité insulaire de la Corse dans l'Union européenne), että se voisi soveltaa tupakkatuotteiden verotukseen 31 päivään joulukuuta 2009 asti sääntöjä, jotka eivät täytä asiaa koskevia yhteisön vaatimuksia.(3) Valmistettuun tupakkaan liittyvä taloudellinen toiminta pitää osaltaan yllä taloudellista ja sosiaalista tasapainoa Korsikan saarella. Toiminta näet tarjoaa työtä 350 vähittäiskauppiaalle, joilla kaikilla on palveluksessaan jokseenkin saman verran henkilöstöä. Monet näistä kauppiaista toimivat hyvin harvaan asutuilla vuoristoseuduilla, joilla ne edustavat lähipalvelua ja vähentävät näin epäsuorasti poispäin suuntautuvaa muuttoliikettä.(4) Korsikan saarella tupakan verotuksen välitön täydellinen yhdenmukaistaminen Manner-Ranskassa sovellettavan verotuksen kanssa vaikuttaisi kielteisesti valmistettuun tupakkaan liittyvään taloudelliseen toimintaan, joka tarjoaa työpaikkoja kuten edellä todettiin.(5) Saaren taloudellisen ja sosiaalisen tasapainon järkkymisen estämiseksi on siis tarpeen ja perusteltua myöntää 1 päivän tammikuuta 2003 ja 31 päivän joulukuuta 2009 väliseksi ajaksi poikkeuslupa, jonka nojalla Ranska voi soveltaa Korsikan saarella markkinoille saatettuihin savukkeisiin ja muuhun valmistettuun tupakkaan kansallista valmisteverokantaa alempaa verokantaa.(6) Kun otetaan huomioon, että mainitun siirtymäkauden päätyttyä Korsikan saarella markkinoille saatetun valmistetun tupakan verotuksen on oltava täysin yhdenmukainen Manner-Ranskassa sovellettavan verotuksen kanssa, on liian rajun muutoksen välttämiseksi kauden lopussa paikallaan toteuttaa Korsikan saarella sovellettavan savukkeiden valmisteveron välikorotus.(7) Sisämarkkinoiden moitteettoman toiminnan häiriytymisen estämiseksi kyseisen poikkeustoimenpiteen kohteena olevien savukkeiden määrä rajoitetaan vuotuiseen 1 200 tonnin kiintiöön.(8) Direktiivejä 92/79/ETY ja 92/80/ETY on muutettava vastaavasti,ON ANTANUT TÄMÄN DIREKTIIVIN:1 artiklaKorvataan direktiivin 92/79/ETY 3 artiklan 4 kohta seuraavasti:"4. Poiketen siitä, mitä 2 artiklassa säädetään, Ranska voi jatkaa alennetun valmisteverokannan soveltamista Korsikan saarella markkinoille saatettuihin savukkeisiin 1 päivän tammikuuta 2003 ja 31 päivän joulukuuta 2009 välisen ajan. Alennetun verokannan soveltaminen rajoitetaan 1 200 tonnin vuotuiseen kiintiöön.Aikana 1 päivästä tammikuuta 2003 31 päivään joulukuuta 2007 alennetun verokannan on oltava vähintään 35 prosenttia Korsikan saarella kysytyimmän hintaluokan savukkeiden hinnasta.Aikana 1 päivästä tammikuuta 2008 31 päivään joulukuuta 2009 alennetun verokannan on oltava vähintään 44 prosenttia Korsikan saarella kysytyimmän hintaluokan savukkeiden hinnasta."2 artiklaKorvataan direktiivin 92/80/ETY 3 artiklan 4 kohta seuraavasti:"4. Poiketen siitä, mitä 3 artiklan 1 kohdassa säädetään, Ranska voi jatkaa alennetun valmisteverokannan soveltamista Korsikan saarella markkinoille saatettuun muuhun valmistettuun tupakkaan kuin savukkeisiin 1 päivän tammikuuta 2003 ja  31 päivän joulukuuta 2009 välisen ajan. Verokanta vahvistetaan seuraavasti:a) sikarit ja pikkusikarit: vähintään 10 prosenttia Korsikan saarella sovellettavasta vähittäismyyntihinnasta kaikki verot mukaan luettuina,b) savukkeiksi käärittävä hienoksi leikattu tupakka: vähintään 25 prosenttia Korsikan saarella sovellettavasta vähittäismyyntihinnasta kaikki verot mukaan luettuina,c) muu piippu- ja savuketupakka: vähintään 22 prosenttia Korsikan saarella sovellettavasta vähittäismyyntihinnasta kaikki verot mukaan luettuina."3 artiklaJäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään [...]. Niiden on ilmoitettava tästä komissiolle viipymättä.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.4 artiklaTämä direktiivi tulee voimaan päivänä, jona se julkaistaan Euroopan unionin virallisessa lehdessä.5 artiklaTämä direktiivi on osoitettu jäsenvaltioille.Tehty Brysselissä [...] päivänä [...]kuuta [...].Neuvoston puolestaPuheenjohtaja